12:50 מחסום בזק. עברנו.
בדרך, מול הכניסה הדרומית אל אזור החממות של ההתנחלות בקעות ראינו סוללה חדשה בניצב לזו הקיימת שכיוונה מזרח-מערב (בתמונה). עקפנו שופל שמאוחר יותר פגשנו אותו עובד ב"תיקון" הסוללה שמקבילה לכביש.
הדגל המסמורטט עדיין קשור בראש העמוד בכניסה למחסום ממזרח. הדגל ליד העמדה קרוע ומלוכלך. כ 10 חיילים מסתובבים מצד אל צד.
ליד עוקב המים חייל וחיילת מסבנים ושוטפים את כלי האוכל שלהם. חייל אחר מציע לנו מים קרים.לא תודה.
תנועה דלילה. קבוצת תלמידים עוברת ברגל אל המאהל שמצפון למחסום.
רכב 4X4 אזרחי ישראלי מגיע ממערב עושה פרסה על הכביש וחוזר, עובר את המחסום ונוסע מערבה אל שטח A (לא אסור על ישראלים?).
משאית עם לוחית צהובה עם (ישראלית) עם טריילר משאירה את הטריילר ממזרח לצומת, עוברת את המחסום מערבה ונעלמה מעבר לעיקול הכביש. לפני שהגיעה, סיפר לנו מישהו שהוא מחכה למשאית עם מזון לצאן, יש לו עדר אחד באזור התנחלות בקעות ועדר אחר ממערב למחסום. לא חיכינו לראות את המשאית חוזרת.
הורדנו בגדים לרועה שהיה עם העדר בקרבת הכביש העולה למחסום תיאסיר.
מערבה למחנה הצבאי, פגשנו שלושה טנקים שהקנים שלהם מכוונים אל העמק שמתחת. הציוד והחיילים חנו מתחת לרשת צל קטנה.
חמש מכוניות מחכות בתור. תכונה מוזרה בעמדה שלמעלה. נהג מונית מספר שהיום לא טוב. הוא מחכה כל פעם שעה. כשרצינו לשמוע יותר פרטים, הוא אמר שיש משטרה במחסום, לכן הוא מעדיף שלא לדבר איתנו ולעזוב מהר.
טנדר משטרה חוסם את הכביש מכיוון תיאסיר. המחסום מחליף משמרות. אחד הולך עם מאוורר, אחר נושא כלי אוכל, מישהו מהמוחלפים מברך אותנו ב- שלום מכשפות.
שני שוטרים נראים בעמדה שלמעלה, רושמים, אוספים בידיהם משהו מהרצפה אל תוך שקית זבל כתומה. כמעט בסוף העלייה אל העמדה מגיע מאחור סגן: "שטח צבאי סגור ! לרדת למטה". הוא עוזב את הדיון על כן או לא שטח צבאי סגור ועם זאת אנו עוצרות ולעולם לא נדע מה השוטרים אספו מהרצפה ומה היה עליהם לרשום במשך 20 דקות או יותר. מלמעלה אפשר היה לראות תור של לפחות חמש מכוניות שפניהן מזרחה.
המשמרת החדשה התייצבה, נביחה: "אירג'ע!!!" על מכונית שהתקדמה ללא רשות. נביחה: "וואקף!!!" על שלושה נערים שהגיעו ברגל. עוד כמה דקות והמעבר החל. כולל הילדים. את הכביש מזרחה עדיין חסם טנדר המשטרה.
אח"כ החלו להעביר את המכוניות מזרחה בנתיב הנגדי. המעבר הוא רק מנתיב אחד, לכן נוצרים תורים משני הצדדדים.
צעיר אזוק מלפנים מובל אל טנדר המשטרה. 15:10 ג'יפ עטור בדגל גדול יוצא מהבסיס ועולה אל העמדה. האזוק מועלה בחזרה אל העמדה, ונראה שהוא נלקח אל השירותים (אולי?). אח"כ ב 15:15 הוא שוב מוכנס אל טנדר המשטרה. לא חיכינו לעזיבתו של טנדר המשטרה כי רצינו להגיע לשער גוכיה לפני 15:30.
15:30 שער גוכיה - סגור והמקום שומם. האם גם בימי רביעי השער הזה צריך להיפתח? איש לא מחכה. האם היה מי שפתח? האם היה מישהו שחיכה? גיפ צבאי נוסע בדרכים שממערב לו.
15:50 מחסום בזק.